Aalborg Stiftstidende, 1829-09-16
Russisketyrkiske Krigsbegivenheder. Den 20de August, var, som bekjendt den Dag, da det russiske Hovedqvarteer indtraf i Adrianopel og Armeens Avantgarde maa altsaa allerede dengang have staaet betydeligt nærmere mod Constantinopel. Man seer af en Skrivelse fra Grev Diebitsch af 7de August, at han havde været nødsaget til, dengang, efter Overgangen over Balkanen, at forunde sine Tropper nogle Rastdage i Egnen om Aldos, forinden han fortsatte sine Operationer. Dette har man saa omtrent selv kunnet beregne, og endogsaa Grund til at holde Lovtaler over en Armee, der henimod Enden af Julii Maaned iværksatte en saa besværlig Overgang, og allerede efter 4 Ugers Forløb kunde have tilbagelagt en saadan Marsch, som den til Adrianopel, midt igjennem et fjendtligt Land. Det synes ogsaa at være tydeligt at General Diebitsch ikke lader sig opholde i sin Marsch mod Constantinopel af de ham gjorte Forslag til at træde i Underhandlinger, thi man kan spore af Alt, at han allerede 3 Dage, forinden han besatte Adrianopel, maa have været i Besiddelse af de Depescher, som indeholdt hine Forslag. Heller ikke give de Efterretninger, Postdagen bringer os, Grund til at antage andet, end at Russerne ville forblive i sikker Besiddelse af de gjorte Erobringer og ikke bortskjænke Freden for godt Kjøb. Krassowskis Armeecorps, som nu staaer i en stærk forskandset Stilling ved Jenibazar, bestaaer af 32000 Mand, medens et andet Troppecorps har besat Defileerne Sønden for Schumla. Efter Breve, fra Aldos af 18de August er en Reserve=Armee paa 30000 Mand gaaet over Balkanen og var i Fremrykning mod Aldos samme Dag, da Operations=Armeens Hovedcorps ikke var meer end halvanden Miil fra Adrianopel. Ved Siden af disse betydelige Stridskræfter, som ville forøge de Krigsomkostninger, Tyrkerne komme til at betale, synes Rusland endnu at ville sætte den polske Armee i Bevægelse. Regjeringen har sluttet Contracter og at oprette Magaziner i Lublin og paa andre Punkter af Kongeriget Polens sydøstlige Grændser. Ved en Deel af de polske Armeers Regimenter bevilges ingen Permissioner i dette Efteraar som sædvanligt, men det afgaaende Mandskab erstattes derimod ved nye Conscriberede. Efter Reisendes Udsagn ere Landeveiene i Podolien og Wolhynien bedækkede med Afdelinger af russiske Tropper, som drage til Bessarabien, for at indtage de Troppers Stillinger, som idelig rykke frem over Donauen og Pruth. Disse Troppemasser ville snarere faae den Bestemmelse at sikkre, hvad deres Forgjængere have erobret, end selv blive prøvede i nye Kamp, thi om den OpløsningsTilstand, i hvilken Levningerne af den tyrkiske Hær befinder sig, ere Efterretningerne eenstemmige. Jmidlertid har Garnisonen i Fæstningen Bajazed i Asien i de sidste Dage af Juni Maaned og de første af Julii havt en meget alvorlig Kamp at bestaae imod et tyrkisk Corps paa 9000 Mand Jnfanterie, 5000 Mand, Cavallerie, 12 Kanoner og 2 Mørsere, som under Paschaen af Wans Anførsel gjorde meget tappre Forsøg paa at sætte sig i Besiddelse af Fæstningen, hvilke dog samtlige strandede mod Besætningens haardnakkede Forsvar. Dette har været saa meget vanskeligere, som den tartariske Befolkning i Staden tog Tyrkernes Partie og hæftig bestød de russiske Tropper ud af Husene.